
pentru modificarea Ordonanţei de urgenţă a Guvernului nr. 5/2003 privind acordarea de ajutoare pentru încălzirea locuinţei, precum şi a unor facilităţi populaţiei pentru plata energiei termice

   În condiţiile prevăzute de Ordonanţa de urgenţă a Guvernului nr. 5/2003 privind acordarea de ajutoare pentru încălzirea locuinţei, precum şi a unor facilităţi populaţiei pentru plata energiei termice, aprobată prin Legea nr. 245/2003, cu modificările şi completările ulterioare, ajutorul pentru încălzirea locuinţei cu lemne, cărbuni, combustibili petrolieri se acordă numai familiilor şi persoanelor singure, beneficiare de ajutor social în baza Legii nr. 416/2001 privind venitul minim garantat, cu modificările şi completările ulterioare. Prin acest ultim act normativ s-a creat inechitate faţă de familiile şi persoanele singure care în majoritate, circa 85%, se află în mediul rural şi care utilizează pentru încălzirea locuinţei acelaşi tip de combustibil, respectiv lemne, cărbuni, combustibili petrolieri. În această situaţie, conform datelor statistice, se află aproximativ 4.270.000 de familii şi persoane singure. Dintre acestea, circa 2.700.000 au venituri de până la 500 lei/membru de familie şi care, în prezent, nu beneficiază de nicio formă de sprijin pentru acoperirea cheltuielilor ocazionate de încălzirea locuinţei. 

   O altă inechitate creată este aceea că familiile şi persoanele singure care utilizează pentru încălzirea locuinţei energie termică furnizată în sistem centralizat sau gaze naturale şi care au acelaşi venit pe membru de familie, respectiv de până la 500 lei, beneficiază de ajutor pentru încălzirea locuinţei. 

   Pentru eliminarea acestor inechităţi şi având în vedere că sezonul rece deja a început, se impune luarea unor măsuri de urgenţă pentru ca aceste categorii de familii şi persoane singure care utilizează pentru încălzirea locuinţei lemne, cărbuni, combustibili petrolieri, altele decât cele beneficiare ale ajutorului social în baza Legii nr. 416/2001, cu modificările şi completările ulterioare, să poată beneficia, începând cu data de 1 ianuarie 2007, de un ajutor pentru încălzirea locuinţei. 

   În acest sens, este necesară modificarea de urgenţă a Ordonanţei de urgenţă a Guvernului nr. 5/2003, aprobată prin Legea nr. 245/2003, cu modificările şi completările ulterioare, astfel încât categoriile de persoane menţionate să poată beneficia de măsurile preconizate pe perioada rămasă din sezonul rece deja început, respectiv ianuarie-martie 2007. 

   În temeiul art. 115 alin. (4) din Constituţia României, republicată, 

   Guvernul României adoptă prezenta ordonanţă de urgenţă. 

   Art. I. - Ordonanţa de urgenţă a Guvernului nr. 5/2003 privind acordarea de ajutoare pentru încălzirea locuinţei, precum şi a unor facilităţi populaţiei pentru plata energiei termice, publicată în Monitorul Oficial al României, Partea I, nr. 119 din 25 februarie 2003, aprobată prin Legea nr. 245/2003, cu modificările şi completările ulterioare, se modifică după cum urmează: 

   1. Articolul 8 va avea următorul cuprins: 

   "Art. 8. - (1) Familiile şi persoanele singure cu venituri reduse, care utilizează pentru încălzirea locuinţei lemne, cărbuni, combustibili petrolieri, beneficiază de ajutor lunar pentru încălzirea locuinţei pe perioada sezonului rece, după cum urmează: 

   a) familiilor şi persoanelor singure al căror venit net mediu lunar pe membru de familie, respectiv al persoanei singure, se situează până la 125 lei li se acordă o sumă de 46 lei; 

   b) familiilor şi persoanelor singure al căror venit net mediu lunar pe membru de familie, respectiv al persoanei singure, se situează între 125 lei şi 170 lei li se acordă o sumă de 42 lei; 

   c) familiilor şi persoanelor singure al căror venit net mediu lunar pe membru de familie, respectiv al persoanei singure, se situează între 170 lei şi 210 lei li se acordă o sumă de 38 lei; 

   d) familiilor şi persoanelor singure al căror venit net mediu lunar pe membru de familie, respectiv al persoanei singure, se situează între 210 lei şi 250 lei li se acordă o sumă de 34 lei; 

   e) familiilor şi persoanelor singure al căror venit net mediu lunar pe membru de familie, respectiv al persoanei singure, se situează între 250 lei şi 290 lei li se acordă o sumă de 30 lei; 

   f) familiilor şi persoanelor singure al căror venit net mediu lunar pe membru de familie, respectiv al persoanei singure, se situează între 290 lei şi 345 lei li se acordă o sumă de 26 lei; 

   g) familiilor şi persoanelor singure al căror venit net mediu lunar pe membru de familie, respectiv al persoanei singure, se situează între 345 lei şi 390 lei li se acordă o sumă de 22 lei; 

   h) familiilor şi persoanelor singure al căror venit net mediu lunar pe membru de familie, respectiv al persoanei singure, se situează între 390 lei şi 440 lei li se acordă o sumă de 18 lei; 

   i) familiilor şi persoanelor singure al căror venit net mediu lunar pe membru de familie, respectiv al persoanei singure, se situează între 440 lei şi 500 lei li se acordă o sumă de 14 lei. 

   (2) Pentru familiile şi persoanele singure prevăzute la alin. (1) lit. a), beneficiare ale ajutorului social stabilit potrivit prevederilor Legii nr. 416/2001 privind venitul minim garantat, cu modificările şi completările ulterioare, ajutorul lunar pentru încălzirea locuinţei este de 50 lei." 

   2. Alineatele (1) şi (3) ale articolului 9 vor avea următorul cuprins: 

   "Art. 9. - (1) În sensul prevederilor art. 5, 6 şi ale art. 8 alin. (1), prin familie se înţelege soţul, soţia, precum şi alte persoane, indiferent dacă între acestea există sau nu relaţii de rudenie, care au acelaşi domiciliu sau reşedinţă ori care locuiesc şi gospodăresc împreună, sunt înscrise în cartea de imobil şi sunt luate în calcul la stabilirea cheltuielilor de întreţinere a locuinţei. 

   ..................................................................................................................... 

   (3) Beneficiază de drepturile prevăzute la art. 5, 6 şi art. 8 alin. (1) familiile şi persoanele singure, cetăţeni români, precum şi cetăţeni străini ori apatrizi cu domiciliul sau, după caz, reşedinţa în România, stabilită în condiţiile legislaţiei române." 

   3. Alineatul (1) al articolului 11 va avea următorul cuprins: 

   "Art. 11. - (1) Limitele de venituri pentru acordarea ajutorului lunar pentru încălzirea locuinţei, precum şi nivelul ajutorului pentru încălzirea locuinţei cu gaze naturale şi lemne, cărbuni, combustibili petrolieri se corectează în funcţie de evoluţia preţurilor la aceste categorii de combustibili şi se aprobă prin hotărâre a Guvernului." 

   4. Articolul 13 va avea următorul cuprins: 

   "Art. 13. - Consiliile locale pot aproba, prin hotărâre, acordarea de ajutoare pentru încălzirea locuinţei din bugetele locale peste cele stabilite în condiţiile prevăzute la art. 5, 6 şi 8, după cum urmează: 

   a) prin majorări ale ajutorului pentru încălzirea locuinţei cu acelaşi cuantum pentru toţi beneficiarii care se găsesc în aceeaşi tranşă de venituri, cu respectarea tranşelor de venituri prevăzute de prezenta ordonanţă de urgenţă; 

   b) prin acordarea de ajutoare pentru încălzirea locuinţei pentru toate familiile şi persoanele singure cu venituri care depăşesc tranşele de venituri prevăzute de prezenta ordonanţă de urgenţă." 

   5. Secţiunea a 3-a a capitolului II va avea următorul cuprins: 

   "SECŢIUNEA a 3-a
Modul de stabilire şi acordare a ajutorului pentru încălzirea
locuinţei cu lemne, cărbuni, combustibili petrolieri 

   PARAGRAFUL 1
Ajutorul pentru încălzirea locuinţei pentru familiile şi persoanele
singure beneficiare de ajutor social stabilit în condiţiile
Legii nr. 416/2001, cu modificările şi completările ulterioare 

   Art. 1610. - (1) Până la data de 15 septembrie a fiecărui an, primarii au obligaţia să întocmească lista cu beneficiarii de ajutor social care utilizează pentru încălzirea locuinţei lemne, cărbuni, combustibili petrolieri, pe baza documentaţiei depuse la stabilirea ajutorului social. 

   (2) Pe baza listei prevăzute la alin. (1), primarii emit dispoziţiile privind stabilirea dreptului la ajutorul pentru încălzirea locuinţei, pe care le transmit titularilor de ajutor social până la data de 30 septembrie a fiecărui an. 

   (3) Dreptul la ajutorul pentru încălzirea locuinţei se stabileşte o singură dată pentru toată perioada sezonului rece. 

   (4) Plata ajutorului pentru încălzirea locuinţei, prevăzut la art. 8 alin. (2), se efectuează o singură dată, până la data de 31 octombrie a fiecărui an, pentru toată perioada sezonului rece. 

   (5) Data plăţii ajutorului pentru încălzirea locuinţei şi modalitatea de plată a acestuia se stabilesc de către primar prin dispoziţie care se aduce la cunoştinţă titularilor. 

   (6) Pentru familiile şi persoanele singure cărora le încetează dreptul la ajutor social după data de 31 octombrie, dreptul la ajutorul pentru încălzirea locuinţei încetează în luna următoare, iar sumele plătite necuvenit cu acest titlu se recuperează în condiţiile legii. 

   (7) Pentru familiile şi persoanele singure care au stabilit dreptul la ajutor social după data de 31 octombrie, ajutorul pentru încălzirea locuinţei prevăzut la art. 8 alin. (2) se acordă începând cu luna în care s-a stabilit dreptul la ajutor social. 

   (8) Plata ajutorului pentru încălzirea locuinţei, stabilit în condiţiile alin. (6), pentru perioada rămasă până la sfârşitul sezonului rece, se efectuează o singură dată, în luna în care s-a stabilit dreptul. 

   PARAGRAFUL 2
Ajutorul pentru încălzirea locuinţei pentru familiile şi persoanele
singure, altele decât cele beneficiare de ajutorul social
stabilit în condiţiile Legii nr. 416/2001,
cu modificările şi completările ulterioare 

   Art. 1611. - (1) Ajutorul pentru încălzirea locuinţei pentru familiile şi persoanele singure, altele decât cele beneficiare ale ajutorului social stabilit în condiţiile Legii nr. 416/2001, cu modificările şi completările ulterioare, se acordă pe bază de cerere, însoţită de declaraţia pe propria răspundere privind componenţa familiei şi veniturile acesteia. 

   (2) Titularul ajutorului pentru încălzirea locuinţei este persoana care a completat cererea, iar beneficiarul este familia sau persoana singură prevăzută la art. 9. 

   (3) Titularul ajutorului pentru încălzirea locuinţei este proprietarul locuinţei sau titularul contractului de închiriere al acesteia ori alt membru de familie major şi legal împuternicit de către proprietarul locuinţei sau de titularul contractului de închiriere ori, după caz, reprezentantul legal al persoanei singure care nu a împlinit vârsta de 18 ani. 

   (4) Formularele conţinând cererile şi declaraţiile pe propria răspundere sunt puse la dispoziţia solicitanţilor de către primării. 

   Art. 1612. - (1) Familiile şi persoanele singure care îndeplinesc condiţiile prevăzute la art. 8 alin. (1) depun individual cererile şi declaraţiile pe propria răspundere la primăria comunei, oraşului, municipiului sau, după caz, a sectorului municipiului Bucureşti în a cărei rază teritorială se află locuinţa de domiciliu sau de reşedinţă, până la data de 15 septembrie a fiecărui an. 

   (2) Stabilirea dreptului la ajutorul pentru încălzirea locuinţei cu lemne, cărbuni, combustibili petrolieri se realizează o singură dată, pentru toată perioada sezonului rece, în condiţiile prezentei ordonanţe de urgenţă, prin dispoziţie a primarului, care va conţine cuantumul ajutorului acordat în funcţie de venitul net mediu lunar pe membru de familie, respectiv al persoanei singure. 

   (3) Dispoziţiile primarului prevăzute la alin. (2) se emit o singură dată, pentru toată perioada de acordare a ajutorului, şi se transmit de către primari titularilor ajutoarelor pentru încălzirea locuinţei până la data de 30 septembrie a fiecărui an. 

   (4) La stabilirea venitului net mediu lunar pe membru de familie şi, după caz, al persoanei singure, se iau în calcul toate veniturile realizate de membrii acesteia în luna anterioară depunerii cererii. Pentru stabilirea dreptului, primarul poate solicita prezentarea de documente doveditoare privind componenţa familiei şi veniturile realizate de membrii acesteia sau, după caz, de persoana singură. 

   (5) Situaţia centralizatoare cuprinzând dispoziţiile prevăzute la alin. (2) se transmite direcţiilor teritoriale. 

   (6) Pe baza situaţiei centralizatoare prevăzute la alin. (5), direcţiile teritoriale solicită Ministerului Muncii, Solidarităţii Sociale şi Familiei necesarul de credite bugetare în vederea plăţii ajutorului pentru încălzirea locuinţei. 

   (7) Sumele primite de la Ministerul Muncii, Solidarităţii Sociale şi Familiei sunt transferate de direcţiile teritoriale bugetelor locale ale unităţilor administrativ-teritoriale în vederea plăţii ajutorului pentru încălzirea locuinţei. 

   (8) Plata ajutorului pentru încălzirea locuinţei, prevăzut la art. 8 alin. (1), se efectuează de către primar, o singură dată, până la data de 31 octombrie a fiecărui an, pentru toată perioada sezonului rece. 

   (9) Data plăţii ajutorului pentru încălzirea locuinţei şi modalitatea de plată a acestuia se stabilesc de către primar prin dispoziţie, care se aduce la cunoştinţă titularilor. 

   Art. 1613. - (1) Titularii ajutoarelor pentru încălzirea locuinţei sunt obligaţi să comunice primarului orice modificare intervenită în componenţa familiei şi a veniturilor acesteia, în termen de 5 zile de la data modificării. 

   (2) Comunicarea modificărilor prevăzute la alin. (1) se va face prin depunerea la primărie a unei noi declaraţii pe propria răspundere. 

   (3) În cazul modificărilor prevăzute la alin. (1), primarii vor emite noi dispoziţii cu privire la modificarea cuantumului ajutorului stabilit în condiţiile art. 8 alin. (1) sau, după caz, încetarea dreptului la ajutorul pentru încălzirea locuinţei. 

   (4) Modificările sau, după caz, încetarea dreptului la ajutorul pentru încălzirea locuinţei, prevăzute la alin. (3), se fac începând cu luna în care au intervenit modificările prevăzute la alin. (1), în cazul în care acestea s-au produs în primele 15 zile ale lunii. 

   (5) Primarii vor transmite titularilor ajutoarelor pentru încălzirea locuinţei dispoziţiile prevăzute la alin. (3), în termen de 5 zile de la data emiterii. Situaţia centralizatoare cuprinzând aceste dispoziţii se transmite şi direcţiilor teritoriale. 

   (6) În situaţia în care familiile sau persoanele singure îndeplinesc condiţiile prevăzute la art. 8 alin. (1) pe parcursul sezonului rece, stabilirea dreptului la ajutorul pentru încălzirea locuinţei se face începând cu luna depunerii cererii. 

   (7) Plata ajutorului pentru încălzirea locuinţei stabilit în condiţiile alin. (6), pentru perioada rămasă până la sfârşitul sezonului rece, se efectuează o singură dată, în luna în care s-a stabilit dreptul." 

   6. Articolul 1614 va avea următorul cuprins: 

   "Art. 1614. - (1) Fondurile necesare pentru plata ajutorului pentru încălzirea locuinţei, prevăzut la art. 5 şi 6, se asigură din bugetul de stat, prin bugetul Ministerului Muncii, Solidarităţii Sociale şi Familiei. 

   (2) Fondurile necesare pentru plata ajutorului pentru încălzirea locuinţei, prevăzut la art. 8 alin. (1), se asigură din transferuri de la bugetul de stat către bugetele locale, prevăzute în bugetul Ministerului Muncii, Solidarităţii Sociale şi Familiei. 

   (3) Cheltuielile administrative privind stabilirea, modificarea sau încetarea dreptului la ajutorul pentru încălzirea locuinţei, prevăzut la art. 5, 6 şi art. 8 alin. (1), precum şi pentru tipărirea formularelor de cerere şi declaraţie pe propria răspundere privind componenţa familiei şi veniturile acesteia se asigură din bugetele locale." 

   7. Articolul 1615 va avea următorul cuprins: 

   "Art. 1615. - Fondurile necesare plăţii ajutorului pentru încălzirea locuinţei, prevăzut la art. 8 alin. (2), precum şi pentru cheltuielile administrative se asigură din bugetele locale." 

   8. Alineatul (1) al articolului 21 va avea următorul cuprins: 

   "Art. 21. - (1) Nerespectarea dispoziţiilor art. 15 alin. (1) şi (2), art. 162 alin. (5)-(7), art. 163 alin. (1), (5) şi (6), art. 164 alin. (1), (2), (4)-(6) şi (9), ale art. 166, 167, art. 168 alin. (1), art. 1610 alin. (1), (4) şi (8), ale art. 1612 alin. (3) şi (8), ale art. 1613 alin. (5) şi (7) constituie contravenţie şi se sancţionează cu amendă de la 1.000 lei la 10.000 lei." 

   Art. II. -
(1) Pentru sezonul rece noiembrie 2006-martie 2007, prevederile prezentei ordonanţe de urgenţă se aplică pe perioada ianuarie-martie 2007. 

   (2) Instrucţiunile de aplicare a prezentei ordonanţe de urgenţă, precum şi formularele necesare în vederea stabilirii dreptului, efectuării plăţilor şi monitorizării Programului de acordare a ajutoarelor pentru încălzirea locuinţei cu lemne, cărbuni, combustibili petrolieri se aprobă prin ordin comun al ministrului muncii, solidarităţii sociale şi familiei şi al ministrului administraţiei şi internelor. 

   (3) Familiile şi persoanele singure care, la data publicării în Monitorul Oficial al României, Partea I, a instrucţiunilor de aplicare a prezentei ordonanţe de urgenţă, prevăzute la alin. (2), îndeplinesc condiţiile de acordare a ajutorului pentru încălzirea locuinţei cu lemne, cărbuni, combustibili petrolieri, pentru a beneficia de ajutorul integral de încălzire pe perioada prevăzută la alin. (1), depun cererile şi declaraţiile pe propria răspundere până la data de 31 ianuarie 2007. 

   (4) Pentru asigurarea fondurilor necesare plăţii ajutoarelor pentru încălzirea locuinţei cu lemne, cărbuni, combustibili petrolieri se autorizează Ministerul Finanţelor Publice ca, la propunerea Ministerului Muncii, Solidarităţii Sociale şi Familiei, să introducă modificările ce decurg din aplicarea prevederilor prezentei ordonanţe de urgenţă în structura bugetului de stat şi a bugetului Ministerului Muncii, Solidarităţii Sociale şi Familiei pe anul 2007. 

   Art. III. - Ordonanţa de urgenţă a Guvernului nr. 5/2003 privind acordarea de ajutoare pentru încălzirea locuinţei, precum şi a unor facilităţi populaţiei pentru plata energiei termice, publicată în Monitorul Oficial al României, Partea I, nr. 119 din 25 februarie 2003, aprobată prin Legea nr. 245/2003, cu modificările şi completările ulterioare, precum şi cu modificările aduse prin prezenta ordonanţă de urgenţă, se va republica, după aprobarea prin lege a prezentei ordonanţe de urgenţă, dându-se textelor o nouă numerotare. 

